
Comisia pentru apărare, ordine                   


Bucureşti,   20.02.2002

publică şi siguranţă naţională                     


PL nr. 43/2002

Nr.32/69

A V I Z
asupra proiectului de Lege pentru aprobarea Ordonanţei Guvernului nr. 28/2002 privind echivalarea studiilor absolvite în instituţiile militare de învăţământ ale Ministerului de Interne cu studiile din instituţiile civile de învăţământ şi a stagiului efectuat în funcţii militare în Ministerul de Interne cu stagiul specific funcţiilor civile
În conformitate cu prevederile   art. 89 din   Regulamentul   Camerei   Deputaţilor,

Comisia pentru apărare, ordine publică şi siguranţă naţională a fost sesizată spre dezbatere şi avizare, cu proiectul de Lege pentru aprobarea Ordonanţei Guvernului nr. 28/2002 privind echivalarea studiilor absolvite în instituţiile militare de învăţământ ale Ministerului de Interne cu studiile din instituţiile civile de învăţământ şi a stagiului efectuat în funcţii militare în Ministerul de Interne cu stagiul specific funcţiilor civile, trimis cu adresa nr. 43 din 5 februarie 2002 şi înregistrat la comisie sub nr. 32/69 din 11 februarie 2002.

Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege menţionat mai sus, în şedinţa din 19 februarie 2002 şi a hotărât, cu majoritate de voturi pentru şi un vot împotrivă, avizarea favorabilă a acestuia, cu următoarele amendamente:

1
Titlul ordonanţei

Ordonanţă privind echivalarea studiilor absolvite în instituţiile militare de învăţământ ale Ministerului de Interne cu studiile din instituţiile civile de învăţământ şi a stagiului efectuat în funcţii militare în Ministerul de Interne cu stagiul specific funcţiilor civile
1. Titlul ordonanţei se modifică şi va avea următorul cuprins:

“Ordonanţă privind echivalarea studiilor absolvite în instituţiile militare de învăţământ cu studiile din instituţiile civile de învăţământ şi a stagiului efectuat în funcţii militare specifice domeniului apărării, ordinii publice şi siguranţei naţionale, cu stagiul specific funcţiilor civile”

(Autor: dep. Timotei Stuparu)
Pentru a fi avute în vedere toate instituţiile militare de învăţământ, precum şi echivalarea stagiului efectuat în toate funcţiile militare şi nu numai în cele care aparţin Ministerului de Interne.

2
Text ordonanţă

Articolul 1

Art.1.-Studiile absolvite în instituţiile militare de învăţământ ale Ministerului de Interne, precum şi stagiul efectuat în funcţii militare in cadrul unităţilor Ministerului de Interne pot fi echivalate cu studiile absolvite în instituţiile civile de învăţământ şi cu stagiul în funcţii civile, în conformitate cu Normele metodologice elaborate pentru aplicarea prezentei ordonanţe.
2. Articolul 1 se modifică şi va avea următorul cuprins:

“Art.1. Studiile absolvite în instituţiile militare de învăţământ, precum şi stagiul efectuat în funcţii militare specifice domeniului apărării, ordinii publice şi siguranţei naţionale, pot fi echivalate cu studiile absolvite în instituţiile civile de învăţământ şi cu stagiul în funcţii civile, în conformitate cu Normele metodologice elaborate pentru aplicarea prezentei ordonanţe.”

(Autor: dep. Timotei Stuparu)


3
Text ordonanţă

Articolul 2

Art.2. – În termen de 60 de zile de la intrarea în vigoare a prezentei ordonanţe, la propunerea Ministerului de Interne, Ministerului Educaţiei şi Cercetării, Ministerului Muncii şi Solidarităţii Sociale şi Ministerului Administraţiei Publice, Guvernul va aproba Normele metodologice prevăzute la art. 1, care se publică în Monitorul Oficial al României, Partea I. 
3. Articolul 2 se modifică şi va avea următorul cuprins:

“Art.2. – În termen de 60 de zile de la intrarea în vigoare a prezentei ordonanţe, la propunerea Ministerului Apărării Naţionale, Ministerului de Interne, Ministerului Educaţiei şi Cercetării, Ministerului Muncii şi Solidarităţii Sociale şi Ministerului Administraţiei Publice, Guvernul va aproba Normele metodologice prevăzute la art. 1, care se publică în Monitorul Oficial al României, Partea I.”

(Autor: dep. Timotei Stuparu)


4
Text ordonanţă

Articolul 3

Art.3.- Începând cu data intrării în vigoare a prezentei ordonanţe, cadrelor militare provenite din activitate în Ministerul de Interne aflate în situaţiile prevăzute la art.1 nu li se mai aplică dispoziţiile Hotărârii Consiliului de Miniştri nr.779/1961 privind echivalarea stagiului efectuat în funcţii militare de către ofiţeri şi subofiţeri de rezervă, proveniţi din activitate, cu stagiul specific funcţiilor administrative, tehnice şi economice din economia naţională.
4. Articolul 3 se modifică şi va avea următorul cuprins:

“Art.3.- Începând cu data intrării în vigoare a prezentei ordonanţe, cadrelor militare provenite din activitate în instituţii cu atribuţii specifice apărării, ordinii publice şi siguranţei naţionale, aflate în situaţiile prevăzute la art.1, nu li se mai aplică dispoziţiile Hotărârii Consiliului de Miniştri nr.779/1961 privind echivalarea stagiului efectuat în funcţii militare de către ofiţeri şi subofiţeri de rezervă, proveniţi din activitate, cu stagiul specific funcţiilor administrative, tehnice şi economice din economia naţională.”

(Autor: dep. Timotei Stuparu)


5
Articolul unic al legii

Articol unic – Se aprobă Ordonanţa Guvernului nr. 28/2002 privind echivalarea studiilor absolvite în instituţiile militare de învăţământ ale Ministerului de Interne cu studiile din instituţiile civile de învăţământ şi a stagiului efectuat în funcţii militare în Ministerul de Interne cu stagiul specific funcţiilor civile, adoptată în temeiul art.1 pct.V poz. 2 din Legea nr. 751/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr. 86 din 1 februarie 2002.
5. Articolul unic al legii se modifică şi va avea următorul cuprins:

“Articol unic – Se aprobă Ordonanţa Guvernului nr. 28/2002 privind echivalarea studiilor absolvite în instituţiile militare de învăţământ ale Ministerului de Interne cu studiile din instituţiile civile de învăţământ şi a stagiului efectuat în funcţii militare în Ministerul de Interne cu stagiul specific funcţiilor civile, adoptată în temeiul art.1 pct.V poz. 2 din Legea nr. 751/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr. 86 din 1 februarie 2002, cu următoarele modificări:”

(Autor: dep. Timotei Stuparu)


În raport de obiectul şi conţinutul său, proiectul  face parte din categoria legilor ordinare.


 PREŞEDINTE,               


SECRETAR,                       


Răzvan IONESCU



Ristea PRIBOI

Red.exp.M.Ţăranu

consult. M.Florescu

1
3

